CELEX: 62009CB0278
Language: hu
Date: 2009-11-20 00:00:00
Title: C-278/09. sz. ügy: A Bíróság (nyolcadik tanács) 2009. november 20-i végzése (a Tribunal de grande instance de Paris (Franciaország) előzetes döntéshozatal iránti kérelme) — Olivier Martinez, Robert Martinez kontra MGN LIMITED (44/2001/EK rendelet — Joghatóság polgári és kereskedelmi ügyekben — Az EK 68. cikk (1) bekezdése értelmében előzetes döntéshozatal iránti kérelem előterjesztésére nem jogosult bíróság — A Bíróság hatáskörének hiánya)

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/18
            
         A Bíróság (nyolcadik tanács) 2009. november 20-i végzése (a Tribunal de grande instance de Paris (Franciaország) előzetes döntéshozatal iránti kérelme) — Olivier Martinez, Robert Martinez kontra MGN LIMITED
   (C-278/09. sz. ügy) (1)
   
   (44/2001/EK rendelet - Joghatóság polgári és kereskedelmi ügyekben - Az EK 68. cikk (1) bekezdése értelmében előzetes döntéshozatal iránti kérelem előterjesztésére nem jogosult bíróság - A Bíróság hatáskörének hiánya)
   2010/C 24/30
   Az eljárás nyelve: francia
   
      A kérdést előterjesztő bíróság
   
   Tribunal de grande instance de Paris (Franciaország)
   
      Az alapeljárás felei
   
   
      Felperesek: Olivier Martinez, Robert Martinez
   
      Alperes: MGN LIMITED
   
      Tárgy
   
   Előzetes döntéshozatal iránti kérelem — Tribunal de grande instance de Paris — A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (HL 2001., L 12.; magyar nyelvű különkiadás 19. fejezet, 4. kötet, 42. o.) 2. cikkének és 5. cikke (3) bekezdésének értelmezése — A magánélethez és a képmáshoz való jognak a panaszos lakóhelye szerinti tagállamtól eltérő tagállam területén üzemeltetett szerverről, internetes oldalon terjesztett információk és fényképek online elhelyezéséből eredő megsértésére alapozott kereset elbírálására joghatósággal rendelkező bíróság — A káresemény bekövetkezése helyének meghatározása — Az említett hely meghatározása tekintetében a jogvita tárgyát képező internetes oldallal meglévő, a panaszos lakóhelye vagy állampolgársága szerinti állam, és — adott esetben — a jogvita tárgyát képező információk terjesztésének nyelve révén megvalósuló kapcsolatok számának jelentősége
   
      Rendelkező rész
   
   Az Európai Közösségek Bírósága nem rendelkezik hatáskörrel a Tribunal de grande instance de Paris által a C-278/09. sz. ügyben előterjesztett kérdés megválaszolására.
   
      (1)  HL C 220., 2009.9.12.